
НАЦИОНАЛНО СДРУЖЕНИЕ

НА ОБЩОПРАКТИКУВАЩИТЕ ЛЕКАРИ В БЪЛГАРИЯ

ЧЛЕН НА АСОЦИАЦИЯТА НА ЛЕКАРИТЕ ПО ОБЩА/ФАМИЛНА МЕДИЦИНА ОТ ЮГОИЗТОЧНА ЕВРОПА

======================================================

Контакти на: GSM 0887 626562 e-mail: nsoplb@mail.bg ;  http://www.nsoplb.org                                                                                        

До 
ИКОНОМИЧЕСКИ И СОЦИАЛЕН СЪВЕТ

Уважаеми дами и господа,

В отговор на получено от вас писмо с изходящ № 144/25.05.2006 г., ви изпращам становището на НСОПЛБ по проекта за Национална Здравна Стратегия 2007 – 2012. Във връзка с ваше запитване ви информирам, че в дискусията, организирана от вас, ще участват: д-р Любомир Киров - председател на НСОПЛБ, д-р Делфина Нуниес и д-р Николай Колев - зам.председатели на НСОПЛБ. Моля, да ни уведомите за деня и часа на дискусията десет дни преди провеждането и.
Становище по проекта за Национална Здравна Стратегия 2007-2012 г. от УС на НСОПЛБ, обсъдена на открито заседание проведено на 14.05.2006 г. и допълнена на заседание на УС на 10.06.2006 г.
След проведеното обсъждане на проекта за Национална здравна стратегия 2007-2012, считаме че частта касаеща ПИМП, Общата медицина и Общата медицинска практика, както и някои основни положения в стратегията се нуждаят от цялостна преработка, като предлагаме това да стане с участие на представители на БЛС и в частност ОПЛ.
В стратегията се забелязват следните обезпокояващи тенденции:

1. Премахване на договорното начало между съсловните организации и НЗОК и свеждане на функциите им само до представителни.
2. Прехвърлянето на контрол и санкции в закон лишава съсловието от възможност за ефективна защита.

3. Стратегията създава предпоставки за задълбочаване на командно-административния подход, дирижирано здравеопазване, несъобразено с потребността на населението от медицински услуги, както и със свободата на лекаря да взема професионални решения.

4. Не е дефиниран ясно статутът на НЗОК, като независима финансираща институция.

5. Не приемаме факта, че цените на услугите са съобразени с наличния бюджет, а не с реалната им цена. 
6. Порочна е идеята, че свръхпотреблението на медицински услуги е индикатор за високо качество на работа на лекарите и ефективно функциониране на системата на здравеопазване.

7. Не е указано как реално ще се реши проблема със здравнонеосигурените лица.

По отношение на ПИМП, Обща медицина и Обща медицинска практика - ПИМП не е определена като приоритет. Коментирани са частични проблеми. Ако приемем, че ПИМП е приоритет, какъвто трябва да бъде, трябва да се приемат няколко стратегически цели:

1. Значително завишено финансиране за всички дейности, извършвани в ПИМП. Ясна дефиниция на „капитация” и какво покрива като услуга тя.
2. Основният пакет дейности за ПИМП да бъде строго прецизиран, като за останалите дейности се осигури друг източник на финансиране (доброволни ЗО-фондове и други)

3. Промяна в механизма на заплащане, да бъде еднакво при извършване на еднотипни дейности. 
4. Профилактичните дейности към момента са зле финансирани, като се прехвърлят отговорности само върху ПИМП, а са освободени от отговорност МЗ, РИОКОЗ и др. В случая общата практика трябва да бъде изпълнител, а отговорност за организиране на тези дейности трябва да бъде поета от упоменатите институции. Разграничаване на профилактичните и скринингови дейности, като последните се организират и финансират от МЗ.
5. Не е категорично указано, че проблемът с неатрактивните практики може да бъде решен единствено чрез целево повишаване на финансирането (капитация, дейности и др.). 
6. Не са заложени и други преференции стимулиращи развитието на общите практики, което да подобрява материалната база и качеството на предлаганата услуга – безлихвен кредит за построяване и оборудване на практики; безвъзмездно отстъпване право на строеж на общински терени и други.

7. Не е указан начин, по който да се подобрят взаимоотношения между ПИМП и СИМП, БП, СМП и други. Това може да стане чрез създаване на нормативен документ, който урежда тези отношения, като увеличава правомощията на ОПЛ – диагностика (право на изследвания), лечение (свобода за назначаване на лекарствени средства по реимбурсен списък) и профилактика.
8. Специализацията по Обща медицина е указана единствено като критерий за качество, но не е заявено ясно намерение за промяна в нея, което да я прави по ефективна и ефикасна. Трябва да има директно участие на държавата в тази специализация, чрез децентрализация на обучението, финансиране и др.

9. Необходимо е към МЗ и неговите подразделения да се създадат обособени структури, отговарящи за ПИМП.

10. Не открихме в стратегията намерения за заплащане на видове дейности,строго специфични за ПИМП (домашно наблюдение, домашни посещения, социални дейности и др.), както и за дейности неприсъщи  за общата практика, при съответна квалификация.

11. Не е указано решение на проблема с 24-часовото разположение. Това би могло да стане като ОПЛ осигурява 12-часовото изпълнение на основния пакет 5 дни в седмицата, а през останалото време ангажимент за това да имат финансираните и организирани от  МЗ структури.
12. Груповите практики като форма на ПИМП не могат да бъдат налагани императивно, както е в стратегията, а трябва да бъде право на личен избор на ИМП, породено от преференциите, които би трябвало да носят.
13. При наличното недостатъчно финансиране на ПИМП, въвеждането на горна граница е неприемливо. Не е указан точният механизъм,  по който ще бъде изведен от нашите листи необходимия брой пациенти, без това да ограничи техните права. Въвеждането на горна граница е и пречка за съществуващата пазарна саморегулация.

14. Училищно здравеопазване – единственият рационален вариант е назначаването на медицински сестри в училищата, обучени да подпомагат дейността на ОПЛ, при профилактика, имунизация и здравно обучение на учениците.
15. Да се заложи в стратегията, че Ръководствата за поведение и алгоритмите за работа за всяка една професионална група се изработват от нея, със съдействието на съответното научно дружество или дружества, ако е необходимо. Правилата за добра медицинска практика да се изработват от съответната професионална група.

Стратегията не приема като приоритет ПИМП. Ако това не бъде уредено, няма да се реши и проблемът със здравето на хората.
10.06.2006 г.                                                Д-р Л. Киров: ……………………..

НСОПЛБ                                                                             (председател)              
 

